Nr. C 91/8 De Europæiske Fællesskabers Tidende 8. 4. 88 
KOMMISSIONEN 
Forslag til Rådets forordning (EØF) om iværksættelse af oplagringsprogrammer og varslings­
systemer 
KOM(88) 119 endelig udg. 
(Forelagt af Kommissionen den 18. marts 1988) 
(88/C 91/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
Sideløbende med andre bestræbelser med henblik på 
opnåelse af fødevaresikkerhed bør Fællesskabet søge at 
tilskynde udviklingslandene til at øge deres grad af selv­
forsyning med fødevarer og styrke deres fødevaresik­
kerhed; 
det er muligt at styrke udviklingslandenes fødevaresik­
kerhed ved iværksættelse af oplagringsprogrammer og 
varlingssystemer; 
Fællesskabet bør bidrage til landenes bestræbelser på 
dette område med økonomisk støtte; 
det bør fastlægges, hvilke foranstaltninger der skal 
træffes med henblik på iværksættelsen af disse foranstalt­
ninger; 
der bør fastsættes en beslutningsprocedure for denne 
bistand; i artikel 8, stk. 2, i Rådets forordning (EØF) nr. 
3972/86 ('), senest ændret ved forordning (EØF) nr. 
.. 788, er der fastsat en fremgangsmåde, som er velegnet 
i så henseende; 
Traktaten indeholder ikke anden hjemmel hertil end 
artikel 235 — 
UDSTED FØLGENDE FORORDNING: 
Artikel 1 
Fællesskabet kan, når omstændighederne gør det beret­
tiget, deltage i iværksættelsen af oplagringsprogrammer 
og varslingssystemer i udviklingslandene. 
C) EFT nr. L 370 af 30. 12. 1986, s. 1. Formålet med foranstaltningerne er at styrke disse landes 
fødevaresikkerhed og at tilskynde dem til at øge deres 
grad af selvforsyning med fødevarer; de kan ligeledes 
gøre det muligt at yde punktvis bistand til iværksættelse 
af fødevarehjælpeaktioner ved at øge disses effektivitet; 
de skal så vidt muligt bidrage til at forbedre levevilkårene 
for de dårligst stillede befolkningsgrupper i de pågæl­
dende lande. 
Fællesskabets deltagelse i foranstaltningerne har form af 
finansiel og faglig bistand efter de i denne forordning 
fastsatte kriterier og fremgangsmåder. 
Artikel 2 
Fællesskabets bistand til oplagringsprogrammer og 
varslingssystemer kan på begæring ydes til udviklings­
lande og internationale organisationer samt til ikke-stats-
lige organisationer, der opfylder følgende betingelser: 
a) de skal have de for sådanne organisationer specifikke 
karakteristika 
b) de skal have hovedsæde i en af Fællesskabets 
medlemsstater eller undtagelsesvis i et tredjeland 
c) de skal demonstrere, at de er i stand til at gennemføre 
foranstaltninger, af den i denne forordning omhand­
lede type, planmæssigt. 
Artikel 3 
Fællesskabets bistand kan bl.a. bidrage til finansiering 
— af varslingssystemer og systemer for indsamling af 
data om udviklingen i høstresultater og lagre med 
henblik på at opnå bedre information om fødevaresi­
tuationen i de pågældende lande 
— af oplagringsaktioner eller -programmer på bedrifts-, 
landsby-, provins-, lands- eller regionsplan, omfat­
tende 
a) etablering af den fornødne infrastruktur, 
b) vedligeholdelse og styring af oplagringssystemet, 
c) opbygning og genopbygning af disse lagre 
— af undersøgelser og uddannelsesaktioner i tilknytning 
til ovennævnte aktiviteter. 
8. 4. 88 De Europæiske Fællesskabers Tidende Nr. C 91/9 
Artikel 4 
Bistanden ydes af Fællesskabet, enten autonomt eller i 
form af samfinansiering med medlemsstater eller med 
andre donorer. 
Artikel 5 
Fællesskabets bistand ydes i form af gavebistand. 
Artikel 6 
Bistanden kan anvendes til dækning af eksterne udgifter 
og lokale udgifter, der er nødvendige til gennemførelsen 
af foranstaltningerne, herunder vedligeholdelses- og 
driftsudgifter. 
Skatter, told og afgifter omfattes ikke af fællesskabsfi­
nansieringen. 
Artikel 7 
Alle fysiske og juridiske personer i medlemsstaterne og i 
modtagerlandet kan på lige vilkår deltage i udbud og 
kontrakter. Denne deltagelse kan udvides til andre 
udviklingslande, der modtager bistand fra Fællesskabet, 
navnlig i tilfælde af samfinansiering eller for at undgå en 
urimelig forøgelse af omkostningerne ved foranstaltnin­
gerne som følge af afstande, transportvanskeligheder 
eller leveringsfrister. 
Artikel 8 
Afgørelse om ydelse af bistand til et oplagringsprogram 
eller et varslingssystem træffes af Kommissionen efter 
høring af det ved forordning (EØF) nr. 3972/86, artikel 
7, nedsatte udvalg og efter fremgangsmåden i samme 
forordnings artikel 8, stk. 2. 
Dette udvalg kan behandle ethvert andet spørgsmål, der 
vedrører iværksættelsen af disse foranstaltninger, og som 
forelægges det af formanden enten på dennes eget initiativ eller på begæring af en medlemsstats repræsen­
tant. 
Artikel 9 
For så vidt angår foranstaltninger, der maksimalt beløber 
sig til 500 000 ECU, eller som er af særlig hastende 
karakter, træffes afgørelserne om ydelse af bistand af 
Kommissionen, som underretter medlemsstaterne herom. 
Artikel 10 
1. Afgørelserne om betingelserne for iværksættelse af 
oplagringsaktioner eller aktioner til sikring af hurtig 
varsling træffes af Kommissionen. 
2. Det er en betingelse for ydelse af bistand, at 
modtagerne forpligter sig til at overholde de gennemfø-
relsesbetingelser, som meddeles dem af Kommissionen. 
Artikel 11 
Europa-Parlamentet og Rådet underrettes om de afgø­
relser, som træffes efter artikel 8 og 9, så snart disse er 
truffet. 
Artikel 12 
1. Kommissionen træffer de nødvendige foranstalt­
ninger med henblik på planmæssig gennemførelse af de i 
denne forordning omhandlede foranstaltninger. 
2. Medlemsstaterne yder Kommissionen bistand med 
henblik på stk. 1 og tilstiller den bl.a. samtlige nødven­
dige oplysninger. 
Artikel 13 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.